CELEX: 62010TN0198
Language: fi
Date: 2010-04-30 00:00:00
Title: Asia T-198/10: Kanne 30.4.2010 — Maximuscle Limited v. SMHV — Foreign Supplement Trade Mark Ltd (GAKIC)

3.7.2010   
            
            
               FI
            
            
               Euroopan unionin virallinen lehti
            
            
               C 179/47
            
         Kanne 30.4.2010 — Maximuscle Limited v. SMHV — Foreign Supplement Trade Mark Ltd (GAKIC)
   (Asia T-198/10)
   2010/C 179/83
   Oikeudenkäyntikieli: englanti
   
      Asianosaiset
   
   
      Kantaja: Maximuscle Ltd (Hertfordshire, Yhdistynyt kuningaskunta) (edustajat: solicitor N. Phillips ja barrister G. Fernando)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Foreign Supplement Trademark Ltd (Oakville, Kanada)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 26.1.2010 asiassa R 1621/2008-1 tekemä päätös on kumottava ja asia on palautettava
            
         
               —
            
            
               vaihtoehtoisesti sisämarkkinoiden harmonisointiviraston (tavaramerkit ja mallit) ensimmäisen valituslautakunnan 26.1.2010 asiassa R 1621/2008-1 tekemää päätöstä on muutettava ja asia on palautettava
            
         
               —
            
            
               vastaaja on velvoitettava korvaamaan tästä menettelystä aiheutuvat ja SMHV:ssa käydystä menettelystä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanamerkki ”GAKIC” luokkiin 5, 30 ja 32 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: Kantaja
   
      Mitättömyysosaston ratkaisu: Mitättömäksi julistamista koskeva hakemus hylättiin
   
      Valituslautakunnan ratkaisu: Valitus hylättiin ja kyseisen rekisteröidyn yhteisön tavaramerkin mitättömäksi julistamista koskeva hakemus hylättiin tämän seurauksena
   
      Kanneperusteet: Neuvoston asetuksen N:o 207/2009 7 artiklan 1 kohdan b ja c alakohtaa on rikottu, koska valituslautakunta i) toisti mitättömyysosaston tekemän virheen ja arvioi asiaa 7 artiklan 1 kohdan d alakohdan perusteella, ii) piti virheellisesti merkityksellisenä sitä, että ”glycine-alpha-ketoisocaproic acid”, jonka lyhenne GAKIC on, on Yhdysvalloissa patentoitu yhdiste, iii) ei ottanut huomioon tiettyjä rekisteröintiajankohtaa myöhempään aikaan liittyviä seikkoja sillä perusteella, ettei niillä ole todistusarvoa, iv) ei ottanut huomioon todistusaineistoa sillä perusteella, että se koski kantajaan liittyvää internet-sivua, v) oli ristiriitainen, kun otetaan huomioon, että ”GAKIC” on ”glycine-alpha-ketoisocaproic acidin” lyhenne, vi) vääristeli todistusaineistoa eikä antanut asiaankuuluvaa merkitystä todisteille, jotka osoittavat, että ”GAKIC” oli ”glycine (G)-alpha (A) — ketoisocaproic (KIC) acidin” luonnollinen lyhenne ja vii) päätteli virheellisesti, että sanan ”GAKIC” kirjoittaminen isoin kirjaimin tekee siitä tavaramerkin.